STRUCTURA UNUI REGISTRU GENERAL AL  
RAPOARTELOR DE EVALUARE  
(RECOMANDARE)

Registrul general al rapoartelor de evaluare (respectiv acel registru în care este ținută evidența rapoartelor de evaluare emise în cursul unei perioade de referință) este recomandabil  
să conțină cel puțin următoarele rubrici:

* data intrării, respectiv data înregistrării solicitării;
* clientul/utilizatorii desemnați;
* proprietarul;
* obiectul evaluării și localizarea;
* scopul evaluării;
* numărul contractului pentru prestări servicii de evaluare sau, după caz,  
  numărul comenzii sau al numirii evaluatorului, etc.;
* onorariul;
* data ieșirii, respectiv data transmiterii raportului de evaluare către client;
* clasificarea clientului în funcție de risc având în vedere obligațiile  
  rezultate din Legea nr. 129/2019 pentru prevenirea și combaterea spălării banilor și finanțării terorismului cu modificările și completările ulterioare (risc mic, mediu, ridicat);
* alte informații relevante privind responsabilitățile în misiunea de evaluare, statusul lucrării, facturare etc.;
* observații
* numărul din registru împreună cu data de ieșire a raportului de evaluare poate  
  fi chiar numărul de identificare a raportului de evaluare.

Se recomandă ca acest număr de identificare să fie înscris pe coperta raportului de evaluare. Raportul de evaluare poate fi identificat și prin numărul contractului de prestări servicii sau prin orice alt mod relevant, reprezentativ.